google/wiki40b huggingface dataset:
Pajūrio Stanislovo Biržiškio gimnazija

Istorija

Parapinė mokykla Pajūryje įkurta 1853 m. 1863 m. Pajūrio parapinėje mokykloje mokėsi 34 mokiniai (Motiejus Valančius, pranešimas gubernatoriui). Valdinė pradžios mokykla įsteigta 1907 m.
1928 m. ūkininkas K. Nausėda pastatė pradinę mokyklą su gyvenamaisiais kambariais mokytojams prie Nemylo. Mokymo dalies vedėju Pajūryje dirbo Vintsbergas, 1933-1935 m. Bernotienė, 1938 m. Paulius, 1939 m. M. Simonas Baltutis. Nepriklausomybės metais Pajūrio pradinėje mokykloje buvo 4 skyriai. Valstybė paskelbė, kad pagrindinis mokslas yra nemokamas ir visi vaikai, turintys 7-14 metų, gali lankyti mokyklą.
1949 m. rudenį Pajūryje atidaroma penkta klasė, 1950-m. – šešta, 1951-1952 m.m. – jau buvo septynios klasės. Kol mokykla buvo pradinė, dirbo du mokytojai: 1945-1946 m. vedėjas Petras Balčius ir mokytoja Leškytė. 1946-1947 m.- vedėja Raudoniūtė ir mokytoja Bronė Eimanavičienė; 1947-1949 m. – vedėja B. Eimanavičienė ir mokytoja Michalina Lietuvininkienė. Septynmetės mokyklos direktore paskirta Bronė Eimanvičienė, mokymo dalies vedėju - Juozas Baltikauskas, 1953–1954 m. direktoriaus pavaduotojas. 1953 m. mokyklai vadovauti paskiriama Irena Žilienė - Reinikytė. Išaugusi septynmetė mokykla nebetilpo 1928 m. statytame pradžios mokyklos pastate. Jame įsikūrė keturios klasės, kitos trys sutilpo buvusioje klebonijoje.
1958-1965 m. – aštuonmetės mokyklos augimo ir brendimo laikotarpis. Tuo metu Pajūrio mokyklą lankė Pajūrio ir Piliakalnio apylinkių Dapkiškės, Džiaugėnų, Juodšakių, Jomantų, Keberkščių, Kirnių, Kunigiškių, Lileikėnų, Medeliškės, Nedojų, Pailgočio, Pakalniškių, Pakisio, Rauško, Užjūrio, Vidutiškės, Visdžiaugų kaimų mokiniai. 1961 m. pabaigoje mokyklos direktoriumi tapo Juozas Vėlavičius, direktoriaus pavaduotoju mokymo reikalams Vincentas Lukošius. 1964 m. pradėta statyti nauja mokykla, statyba baigta 1965 m., mokiniai pradėjo mokytis naujose mokyklos patalpose. Mokytojams pastatytas aštuonių butų gyvenamasis namas, veikė mokyklos bendrabutis, kuriame žiemos metu galėjo apsigyventi apie 30 tolimesnių kaimų mokinių.
1967 m. pavasarį išleista pirmoji 21 abituriento laida. 1978 m. baigtas mokyklos priestatas, kuriame įsikūrė nauji kabinetai, sporto ir aktų salės, biblioteka, valgykla. Pajūrio vidurinės mokyklos mokinių skaičius augo, atitinkamai daugėjo ir mokytojų. 1988-1989 m. mokykloje dirbo 38 mokytojai. 1988 m. susikūrė Persitvarkymo Sąjūdžio mokyklos iniciatyvinė grupė, kuri pasivadino „Tautiniu klubu“. 1992 m. mokykla perėjo prie reformuoto ugdymo turinio.
2005 m. laimėtas projektas iš Europos struktūrinių fondų (1,5 mln. Lt.) „Energijos vartojimo efektyvumo didinimas Pajūrio vidurinėje mokykloje“.

Mokiniai

1969-1987 m. mokyklą baigė 10 aukso medalininkų. Pirmasis Pajūrio vidurinės mokyklos mokinys, apdovanotas aukso medaliu – Vytautas Mickus. Be to, jam buvo įteiktas buvusio šios mokyklos mokytojo J. Baltikausko auksinis laikrodis.
Džizano provincija

Geografija

Dalį teritorijos užima Saravato kalnai, taip pat yra derlingų lygumų, kur auginami vaismedžiai, kava, javai. Provincijai priklauso Farasano salynas.

Gyventojai

Dauguma provincijos gyventojų yra arabai, pagal tikybą daugiausia musulmonai sunitai.
Britų Kolumbija

Geografija

Provincija kalnuota. Vakarine provincijos dalimi driekiasi aukštos kalnų grandinės – Uoliniai kalnai, Pakrantės kalnagūbris, kurios rytuose žemėja. Aukščiausias vieta – Fairweather k., 4663 m. Svarbiausios upės – Freizeris, Kolumbija. Yra didelis Okanagano ežeras.
Yra 7 nacionaliniai parkai: Ledyno nacionalinis parkas, Įlankos salos nacionalinis parkas, Gvaji Hano nacionalinis parkas, Kutenėjaus nacionalinis parkas, Revelstoko kalno nacionalinis parkas, Ramiojo vandenyno krašto nacionalinis parkas ir Joho nacionalinis parkas.

Ūkis

Apie 70 % teritorijos užima miškai. Veikia medžio apdirbimo pramonė. Kasamos švino, cinko, vario, geležies rūdos, taip pat – auksas ir sidabras. Šiaurėje išgaunama nafta, gamtinės dujos.
Višakio Rūdos valsčius

Višakio Rūdos valsčius buvo pietvakarių Lietuvoje. Centras – Višakio Rūda.
SPIN

SPIN (angl. Simple Promela Interpreter) - bendro pobūdžio priemonės, skirtos griežtai ir dažniausiai automatizuotai patikrinti, ar platinamos programinės įrangos modelis yra teisingas.

Istorija

SPIN buvo parašyta Gerard J. Holzmann ir kitų Unix grupės asmenų dirbančių Kompiuterinių technologijų tyrimų centre "Bell Labs", 1980 m. pradžioje.
Nuo 1991 m. prieinama laisvai.
Nuo maždaug 1995 m. buvo rengiami metiniai SPIN seminarai vartotojams, mokslininkams, besidomintiems modelių tikrinimu.
2001 m. Kompiuterinės technikos asociacija apdovanojo SPIN savo programinės įrangos apdovanojimu.
Kodeksas

Kodeksas (lot. codex 'kodeksas', iš lot. codex, caudex 'medžio kamienas; atskelta medienos lenta; vašku padengta medinė lentelė rašymui') – senovinė (laikų iki atsirandant spaudai) rankraštinė knyga, kurią sudaro įrišti lapai ar sąsiuviniai. Kodeksas yra šiuolaikinių knygų prototipas.
Senovės Romoje atsiradę kodeksai pakeitė rašymui nepatogius ritinius. Kartu su kodeksais atsirado ir viršeliai, į sąsiuvinis susegti lapai, apipavidalinimo būdai.
Kodeksai buvo patogesni už ritinius, nes juose buvo galima greitai surasti reikalingą tesktą, kompaktiškesni. Vienoje tokioje knygoje tilpdavo, pvz., visas Naujasis Testamentas.
Romualdas Brazauskas

Romualdas Brazauskas (1960 m. liepos 31 d. Biržai) – Lietuvos sporto veikėjas, FIBA tarptautines kategorijos krepšinio teisėjas, nuo 2014 m. vadovauja Lietuvos krepšinio lygai.
Didžioji Čagoso banka

Didžioji Čagoso banka – didžiausias pasaulyje atolinis darinys. Plyti Indijos vandenyne, Čagoso salyne. Apima 12 642 km² plotą iš kurio 4,5 km² sudaro sausuma. Sudaro Pavojaus sala (plotas 0,66 km²), Erelių salos (2,45 km² ir 0,18 km²), Trys Broliai (0,08 km², 0,23 km² ir 0,06 km²) ir Nelsono sala (0,81 km²). Likusią teritoriją užima povandeninių rifų ir seklumų plotai bei lagūna.
Telarchė

Telarchė – krūtų augimo pradžia, dažniausiai sutampanti su mergaitės lytine branda. Pirmiausia ima augti plotas aplink krūtų spenelius. Krūtys gali pradėti augti abidvi kartu, bet gali ir atskirai (tai norma). Telarchė dažniausiai yra pirmasis prasidedančios lytinės brandos požymis. Ją sąlygoja padidėjęs estradiolio kiekis. Vidutiniškai Lietuvos mergaičių krūtys ima formuotis apie 10 gyvenimo metus.
Kubeliai

Istorija

Į šiaurės vakarus nuo Kubelių link Pilkalnio buvo Pilkalnio piliakalnis, jis 1927-1928 m. visas išvežtas žvyrui tiesiant geležinkelį Šiauliai – Liepoja. Dabar jo vietoje yra rekultivuota žvyrduobė. 1950–1991 m. kaimas priklausė Ringuvos tarybiniam ūkiui.

Aplinkinės gyvenvietės

Mažučiai – 3,5 km
Pilkalnis – 1 km
Žardeliai – 1,3 km
Voreliai – 2,2 km
Pakšteliai – 4,5 km
Kalviškiai – 3,5 km
KURŠĖNAI – 9 km
Pakubeliai – 2 km
ŠIAULIAI – 24 km
Nepriklausoma Lietuva (Kanada)

Nepriklausoma Lietuva – Kanados lietuvių demokratinės minties savaitraštis, ėjęs 1940 m. Toronte ir 1941–2001 m. Monrealyje.

Istorija

Įsteigė ir leido Kanados lietuvių taryba, nuo 1959 m. leidžia spaudos bendrovė „Nepriklausoma Lietuva“. įsteigta 1949 m. Iki 1947 m. buvo spausdinama rotatoriumi, vėliau – spaustuvėje.
Aleksandruvka

Aplinkinės gyvenvietės

KarčiupisPRAVIENIŠKĖS I
Ergonomika

Ergonomika (angl. ergonomics, vok. Ergonomie, pranc. ergonomie) – taikomasis mokslas, tiriantis dirbančiojo psichofiziologines galimybes, ribas ir elgesį darbo metu; sukauptą informaciją taiko objektams, procesams, darbo aplinkai projektuoti.
Ergonomikos tyrinėjimų objektas dažniausiai būna žmogus. Siekiama sukurti optimalias darbo sąlygas (priemones ir aplinką), kurios tausotų žmogaus sveikatą, laiduotų darbo saugą ir našumą. Ergonomika, kaip kompleksinis mokslas, pasižymi tuo, kad naudojasi pavienių mokslų metodus, duomenis bei pasiekimus sprendžiant specifinius uždavinius, kurių negali išspręsti nė vienas mokslas paimtas atskirai. Ergonomika naudojasi technikos, inžinerinės psichologijos, estetikos, darbo higienos, fiziologijos, antropometrijos, biomechanikos duomenimis ir metodais.
Things We Lost in the Fire

Vaizdo klipas

Dainos vaizdo klipas buvo nufilmuotas Kėdainiuose, Lietuvoje (AB „Lifosa“ fosfogipso kalnuose prie Medekšių) ir YouTube tinklapyje patalpintas 2013 m. liepos 13 d. Klipą režisavo Noar Aloni.
Maražo

Maražo (portug. Ilha de Marajó) – sala, esanti šiaurės rytų Brazilijoje, Paros valstijoje, Amazonės upės žiotyse. Būdama 40 100 km² ploto, Maražo yra didžiausia upinė – jūrinė sala pasaulyje (didžiausia grynai upinė sala yra Bananalis, Aragvajos upėje). Kartu su aplinkinėmis salomis Maražo sudaro 49 602 km² salyną. Sala driekiasi tarp Amazonės šiaurėje ir jos atšakos – Paros. Rytinį krantą skalauja Atlanto vandenynas. Paviršius žemas, išraižytas kanalų. Maražo vakaruose dengia tropinės džiunglės, rytuose – savana, užliejamos pievos, pelkės. Gyvena ~200 tūkst. gyventojų.
Ikikolumbiniu laikotarpiu saloje gyvavo indėnų maražoarų kultūra.
Bruno Senna

Formulė 1

B. Senna debiutavo 2010 m. Formulės 1 sezone, Hispania Racing komandoje. 2011 m. sausio 31 d. Bruno kartu su Romain Grosjean tapo Renault komandos atsarginiais lenktynininkais.
Per kitus dvejus metus brazilas lenktyniavo Lotus ir Williams F1 komandose. 2012 m. lapkričio 28 d. Williams ekipa vietoj B. Sennos pasirinko naujoką iš Suomijos Valteri Bottas. Šitaip brazilas baigė karjerą Formulės 1 čempionate.
Geriausias F-1 rezultatas buvo pasiektas 2012 m. Malaizijos Grand Prix, kuriame brazilas finišą pasiekė 6 vietoje.

Ilgų distancijų čempionatas

2013 m. pradžioje B. Senna patvirtino savo planus dalyvauti FIA ilgų distancijų lenktynių pasaulio čempionate ir 24 valandų Le Mano lenktynėse.
2015 m. vasario 9 d. ilgų distancijų čempionato McLaren komanda patvirtino, kad brazilas taps jų komandos nariu.

Formulė E

2014 m. gegužės 26 d. B. Senna buvo patvirtintas kaip naujai sukurto Formulės E čempionato komandos iš Indijos Mahindra Racing nariu.
Per savo karjerą iki 2015 m. brazilas laimėjo trečią vietą 2006 m. Didžiosios Britanijos Formulės 3 čempionate, tapo čempionu tų pačių metų Formulės 3 Australijos GP, o 2008 m. liko antras GP2 serijos čempionate.

Apdovanojimai

B. Senna 2012 m. buvo apdovanotas Lorenzo Bandini trofėjumi. Jis tapo 19-tu lenktynininku, gavusiu šį trofėjų.
Kauno rajono savivaldybės taryba 2007–2011 m.

Kauno rajono savivaldybės taryba – Kauno rajono savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Veikla

Pirmasis tarybos posėdis įvyko 2007 m. balandžio 12 d. Savivaldybės meru išrinktas Valerijus Makūnas. Už jo kandidatūrą balsavo 23 ir 27 tarybos narių. Mero pavaduotojais išrinkti konservatorė Nijolė Kliučienė ir socialdemokratas Petras Mikelionis. Savivaldybės administracijos direktoriumi paskirtas Tėvynės sąjungos atstovas Vytas Bancevičius.
Sint Eustatijaus vėliava

Sint Eustatijaus vėliava buvo priimta 2004 m. lapkričio 16 d. (Statijos diena).

Aprašymas

Vėliava yra stačiakampė su mėlyna, raudona, balta, auksinė ir žalia spalvomis bei padalinta į keturis penkiakampius mėlynus langelius, kiekvienas su raudona fimbra. Jos viduryje yra rombo formos baltas laukas; rombe yra žalios spalvos salos siluetas. Viduryje rombo viršuje yra penkiakampė auksinė žvaigždė. Pločio ir ilgio santykis – 2:3
Vakarų regionas (Gana)

Geografija

Būdingos daugiausia pakrantės lygumos, tačiau įsiterpia keletas kalnagūbrių. Pietuose yra piečiausias šalyje Trijų Taškų kyšulys. Svarbiausios upės – Pra, Tanas, Bia, Ankobra. Vandenyno pakrantėje yra Aukso Kranto laikotarpio tvirtovių, tradicinė Nzulezo gyvenvietė (UNESCO pasaulio paveldo objektas).
Birštono miesto taryba 1990–1995 m.

Teisinis pagrindas

Rinkimai, vadovaujantis Lietuvos TRS Aukščiausiosios Tarybos 1989 m. gruodžio 7 d. priimtu „Lietuvos Tarybų Socialistinės Respublikos Vietinių liaudies deputatų tarybų rinkimų įstatymu“ vyko pagal mažoritarinę sistemą. Kandidatus kelti galėjo renkamos tarybos teritorijoje esančių visuomeninių, politinių organizacijų, visuomeninių judėjimų rajonų ir miestų organai, taip pat ne mažiau, kaip 50 darbo ar gyvenamosios vietos piliečių susirinkimas. Tai buvo pirmieji laisvi ir demokratiški rinkimai po 1925 m. savivaldybių tarybų rinkimų.
Rinkimai įvyko 1990 m. kovo 24 d., pakartotinis balsavimas (II turas) – balandžio 7 d., tačiau kai kuriose rinkimų apygardose rinkimai neįvyko, kitose daputatas nebuvo išrinktas arba buvo paskirtas miesto valdybos nariu. Pakartotiniai rinkimai į neužimtas deputatų vietas vyko gegužės 19 d. ir lapkričio 24 d.

Veikla

Tarybos pirmininku išrinktas Vytautas Jurgis Meška. Meru paskirtas 1966–1990 m. Birštono miesto Vykdomojo komiteto pirmininkas Antanas Zenkevičius, atsakinguoju sekretoriumi Gintaras Čekanauskas.
Bárbara Mori

Bárbara Mori Ochoa (g. 1978 m. vasario 2 d., Montevidėjuje, Urugvajuje) – meksikiečių aktorė ir modelis.

Biografija

Jos tėvas japonas, mama – pusiau urugvajietė, pusiau libanietė. Tėvai išsiskyrė, kai Barbarai sukako treji metai. Ji turi vyresnę seserį – Kenia ir brolį Kintaro. Būdama 19 metų ji sutiko aktorių Sergio Mayer, kuris tapo jos sūnaus tėvu.
Jelizavieta Tichejeva

Biografija

Gimė 1868 m. liepos 2 d. Kaune. 1880–1890 m. dirbo pradinių klasių mokytoja Kaukaze, vėliau persikėlė į Sankt Peterburgą. 1913–1917 m. buvo priešmokyklinio švietimo asociacijos pirmininkė. 1920–1924 m. dirbo profesore Sankt Peterburgo priešmokyklinio ugdymo pedagoginiame institute. 1928 m. išleido metodologinę knygą apie priešmokyklinį švietimą. Domėjosi Marijos Montesori veikla, rengė būsimus priešmokyklinio ugdymo specialistus. Daug dėmesio skyrė vaikų gebėjimo kalbėti ir reikšti savo mintis lavinimui, priešinosi užsienio kalbų mokymui priešmokykliniame amžiuje. Mirė 1943 m. sausio 1 d. Viricoje.
Kazembė

Geografija

Kazembės teritorija apima aukštumų sritis tarp Lualabos upės aukštupio vakaruose ir Bangveulu ežero rytuose. Svarbiausios regiono užės yra Luapula (įteka į Mveru ežerą) ir Lufira (Lualabos intakas), kurios abi teka į šiaurę. Visam regionui būdingos savanos. Upių drėkinama dirva tinkama žemdirbystei, čia auginami jamsas, sorgas, aliejinės palmės, vėliau – kukurūzai, manijokas, tabakas, moliūgai. Gausu gamtinių resursų, ypač vario ir geležies (regionas patenka į Pietinės Afrikos vario ruožą).
Šiaurės rytuose regioną uždaro Mveru ežeras, prie kurio iš pietų prisiglaudusi derlinga Mofvės lagūna. Čia didžiausia gyventojų koncentracija ir regiono branduolys. Svarbiausios regiono etninės grupės yra bembai, sangai, lomotvai, kaonde ir lambai. Kazembę supa Luba žemės (šiaurėje, už Upembos įdubos), Lunda (vakaruose, už Lualabos), Bemba (rytuose), Alujana (pietvakariuose).

Istorija

Kazembė buvo įkurta XVIII a. viduryje. Legenda pasakoja, kad jos pirmasis valdovas Ng’anga Bilonda buvo išsiųstas į rytus iš Lundos karalystės, šios valstybės valdovo Mvata Jamvės įsakymu. Kartu su savo kariuomene jis pasiekė Luapulos upę, kur nukariavo vietos gyventojus šilus ir įkūrė savo karalystę. Lubos ir Lundos pavyzdžiu, jis įtvirtino teokratinę dieviškųjų valdovų valdžią, ir tapo pirmuoju valdovu mvata Kazembe. Taip sukurta Pietinės Afrikos savanų karalystė. Jos tarpgentinio bendravimo kalba pasirinkta čibemba.
Karalystė nuolat susidūrė su išorinėmis įtakomis. Regione savo įtaką plėtė portugalai, kurie nuo XVIII a. pabaigos Zambezės upe rengė ekspedicijas iš Rytų Afrikos. Jie siekė sujungti savo teritorijas rytuose ir vakaruose, ir prekybiniai keliai, ėję per Kazembę, buvo svarbūs jiems. Tačiau visos misijos baigėsi nesėkmingai. 1867 m. karalystėje apsilankė Livingstonas, kuris ieškojo Nilo ištakų. Jis pasiekė Mveru ežerą, o vėliau – ir tuometinę Kazembės sostinę Kanjembo. Jis aprašė tuometinio valdovo (VII) tironiją, žiaurias bausmes.
Nuo XIX a. vidurio regione vis labiau reiškėsi suahilių vergų pirkliai, aptarnavę Zanzibaro sultonatą. Jie sukūrė prekybinių kelių sistemą, ir per Mveru ežerą pasiekdavo Kazembę. Kilvos sala Mveru ežere tapo svarbiausiu vergų prekybos centru regione, ir iš Kazembės pradėti masiškai gabenti vergai. Karalystei silpstant, vergų pirklys Msiris 1874 m. nužudė VIII Chinkonkole Kafuti. Jis įsitvirtino Sangų provincijos mieste Bunkejoje, ir iš čia ėmė valdyti visą regioną. Jo karalystė žinoma kaip Garaganzė. Nors Kazembės valdovų dinastija nenutrūko, Msiris pats keitė valdovus ir rinko duoklę, kaip viso regiono valdovas.
1884 m. Kazembės teritoriją oficialiai pasidalino Belgija (Laisvoji Kongo valstybė) ir Didžioji Britanija (skiriamąja riba tapo Luapula). Belgai 1881 m. nužudė Msirį, baigdami Garaganzės egzistenciją, nors tradicinė valdovų dinastija išlaikyta. Kazembės rezidencija, tuo tarpu, atsidūrė britų kontroliuojamoje teritorijoje (dabartinė Botsvana), ir britai šią dinastiją irgi išsaugojo iki mūsų dienų. Šiuo metu (nuo 1996 m.) valdo Mvata Kazembė XIX.
Elite Model Management

Elite Model Management – tarptautinė modelių agentūra, įkurta 1972 m. Paryžiuje. Steigėjai – John Casablancas und Alain Kittler. Veikia 5 žemynuose. „Elite Model Management“ motininė įmonė – „Elite World S.A.“ (būstinė – Liuksemburgas). Agentūros konkursas Elite Model Look yra vienas žymiausių modelių atrankų konkursų. „Elite Model Look Contest“ atrankos konkursas – didžiausias pasaulyje. Dalyvauja apie 350 000 kandidačių iš 60 valstybių.
Atstovybės veikia tokiuose miestuose kaip Amsterdamas (Nyderlandai), Atėnai (Graikija), Bangaloras, Bankokas, Barselona, Dubajus, Freiburg im Üechtland, Hamburgas (Vokietija), Hanojus, Hošiminas, Honkongas, Stambulas, Džakarta, Kopenhaga (Danija), Kuala Lumpūras, Lisabona, Liuksemburgas, Milanas (Italija), Marselis, Meksikas, Monterėjus, Mumbajus, Miunchenas (Vokietija), Naujasis Delis, Porto Alegre, Praha (Bratislava), Rio de Žaneiras, Santjagas (Čilė), San Paulas, Seulas, Šanchajus, Singapūras, Stokholmas (Švedija), Tel Avivas, Tokijas (Japonija), Torontas (Kanada), Varšuva (Lenkija).
Paulius Arlauskas

Biografija

1989 m. baigė Šiaulių pedagoginio instituto Dailės fakultetą. Paulius Arlauskas yra vienas originaliausių ir labiausiai intriguojančių šiauliečių menininkų, gerai žinomas ne tik Šiaulių, bet ir Lietuvos geografinėje erdvėje. Jis - tapytojas, grafikas, muzikantas, tekstų autorius, meninių akcijų ir performansų kūrėjas ir atlikėjas, įvairių video meno ir muzikinių vaizdo klipų autorius.
Surengė 40 personalinių parodų, dalyvavo daugiau nei 70 grupinių parodų. Darbų yra įsigiję kolekcininkai iš Didžiosios Britanijos, JAV, Japonijos, Italijos, Danijos, Vokietijos, Šveicarijos.
Seklio Kalio nuotykiai

„Seklio Kalio nuotykiai“ – 1976 m. Lietuvos kino studijoje pagal švedų vaikų rašytojos A. Lindgren knygą „Kalio Bliumkvisto nuotykiai“ sukurtas filmas vaikams. Filmo trukmė – 126 min.
Al-Ahed SC Beirut

Istorija

Klubas įkurtas 1966 m. 
Futbolo komanda 7 k. tapo šalies čempionais. (2008, 2010, 2011, 2015, 2017, 2018, 2019 m.)
Žygintas Mačėnas

Žygintas Mačėnas – Lietuvos finansininkas.

Biografija

Studijavo, baigė vadybą Baltijos vadybos institute (BMI), vadybos magistras (International Executive MBA), taip pat baigė ekonomikos studijas Vilniaus universitete ir Vytauto Didžiojo universitete.
Nuo 1992 m. dirba įmonių finansų srityje ir dalyvavo vykdant projektus Jungtinėje Karalystėje, Suomijoje, Lenkijoje, Rusijoje, Ukrainoje ir Baltijos valstybėse. Investicinės bankininkystės įmonės SUMMA Advisers vienas iš įkūrėjų ir Vadovaujantis Partneris. Prieš įkuriant SUMMA Advisers nuo 2002 iki 2012 m. buvo SEB Enskilda Lietuvos biuro vadovas, dar prieš tai PricewaterhouseCoopers Lietuvos biuro Įmonių finansų departamento vadovas.
Maltos futbolo supertaurė

Maltos futbolo supertaurė – trofėjus, dėl kurio nuo 1985 m. varžosi Maltos čempionai ir taurės laimėtojai. Jei pirmenybes ir taurę laimi ta pati komanda, ji dėl supertaurės žaidžia prieš vicečempioną.
RKL 2012–2013 m. sezonas

RKL 2012–2013 metų sezonas – 8-as lygos sezonas, kuriame dalyvavo 27 klubai: 14 varžėsi A divizione, 13 B divizione. Lygoje triumfavo Trakų „Trakų" krepšininkai, bronzą iškovojo Kuršėnų „Grafų baldai-Kristatas" komanda.
Jonas Žėruolis

Biografija

1934 m. baigė Vytauto Didžiojo universitetą. 1937–1939 m. teismo tardytojas Ukmergėje, Vilniuje. 1940–1941 m. Šiaulių apygardos teismo prokuroras, LSSR aukščiausiojo teismo narys. 1944 m. sovietinis partizanas.
Nuo 1944 m. dėstė Vilniaus universitete, 1948–1976 m. Civilinės teisės ir proceso katedros vedėjas, 1959–1961 m. ir Teisės fakuteto dekanas, 1971 m. profesorius. Dėstyti dalykai: civilinė teisė, romėnų teisė (privatinė teisė). 1944–1946 m. dar ir Aukščiausiojo teismo konsultantas, Valstybinio arbitražo valstybinis arbitras. 1947–1949 m. LSSR advokatų kolegijos prezidiumo pirmininkas.
Viltis (Brazilija)

Viltis – lietuvių išeivių jaunimo žurnalas, Brazilijos lietuvių jaunimo žurnalas, leistas nuo 1935 m. kovo mėn. iki 1937 m. vasario mėn. San Paule, rua Bandeirantes 92.

Istorija

Leido Brazilijos lietuvių jaunimo sąjungos „Viltis“ centro valdyba. Išėjo 19 numerių.
Redaktorius Stasys Vancevičius.
Alovės Švč. Trejybės bažnyčia

Istorija

Kunigo J. Kurčevskio teigimu, bažnyčia Alovėje jau buvo 1697 m., tačiau XVIII a. vizitacijų aktuose neminima. 1797 m. Alovėje buvo statoma koplyčia.
1802 m. dvarininko Jokūbo Kęstučio Gedimino lėšomis pastatyta medinė bažnyčia. 1818 m. vėtra nuplėšė bažnyčios stogą. 1866 m. klebonas Juozas Svetlavičius bažnyčią remontavo, įdėjo naujus langus. Tikintieji prašė caro valdžios leisti pasistatyti mūrinę. Leido tik remontuoti senąją (suremontuota 1889 m.). XIX a. pabaigoje bažnyčioje pamokslai sakyti lietuviškai ir lenkiškai.
1907 m. įrengti 3 nauji altoriai, apmūrytas šventorius. Tų pačių metų pabaigoje sukurstyta grupė žmonių per lietuviškas pamaldas keldavo bažnyčioje triukšmą (1908 m. teismas nubaudė 4 triukšmadarius). 1912–1914 m. veikė Lietuvių katalikų blaivybės draugijos skyrius. 1918 m. Alovėje įsikūrė pavasarininkų kuopa. 1922 m. įsteigta parapija, 1934 m. pašventinta nauja parapijos salė.

Architektūra

Bažnyčia turi klasicizmo ir baroko bruožų. Ji stačiakampio plano, su trisiene apside, 4 kolonų portiku, zakristija, trikampiu frontonu ir kryžiumi ant stogo. Vidų į 3 navas dalija briaunotos kolonos. Vidurinės navos skliautas cilindrinis. Šalia bažnyčios stovi medinė varpinė.
Miksedema

Miksedema, gleivinė branka – liga, kuriai būdingas odos pabrinkimas, šiurkštumas, ligonio mieguistumas, kūno masės padidėjimas, atminties silpnėjimas.

Etimologija

Iš sen. graikų: myxa – 'gleivės', oidēma – 'patinimas'
Jonas Dauderys

Jonas Dauderys (g. 1928 m. gegužės 2 d. Vėžionys, Kupiškio valsčius) – Lietuvos gydytojas chirurgas, habilituotas biomedicinos mokslų daktaras.

Biografija

1954 m. baigė Vilniaus universitetą. 1971 m. medicinos mokslų daktaras.
Nuo 1954 m. dirbo Utenoje, vėliau Respublikinėje Kauno klinikinėje ligoninėje. Tyrė kojų veninę kraujotaką ir kojų venų ligas, sukūrė venų elektrorentgenografijos metodą (1968 m.). 1968–1979 m. Vilniaus III klinikinės ligoninės chirurgas, 1979–1985 m. Vilniaus geležinkelininkų ligoninės Chirurgijos skyriaus vedėjas. 1992–2001 m. dėstė Kauno medicinos akademijoje (nuo 1998 m. Kauno medicinos universitetas), nuo 1996 m. profesorius. Nuo 2001 m. Kauno apskrities ligoninės chirurgas.

Mokslinė veikla

Tiria venų varikozės recidyvus, tromboflebitą, potrombozinę ligą, įgimtas angiodisplazijas, venų aneurizmas, patobulino jų gydymo metodus. Modifikavo venų skleroterapijos metodus. Pirmasis Lietuvoje įdiegė tiebografiją ir tiebomanometriją venų ligų diagnostikai, modifikavo giliųjų venų trombektomijos ir kt. operacijas.